
	            По законодателната инициатива:
В Законодателната програма на Министерския съвет за периода юли – декември 2026 г., приета с Решение № 577 на Министерския съвет от 29 юли 2026 г., под № 52 е включен Закон за изменение и допълнение на Закона за правната помощ, с месец за внасяне декември 2026 г. и със следните цели, основни положения и очаквани резултати:
· подобряване на достъпа до правосъдие;
· улесняване на процесите в системата на правната помощ;
· осигуряване на качествена и ефективна правна помощ;
· предвиждане на нови механизми за достъп до правна помощ;
· подобряване на взаимодействието между институциите.
От представената частична предварителна оценка на въздействието не става ясно дали всички предвидени в законодателната програма изменения и допълнения в закона са включени в настоящия законопроект.
С оглед политиката за намаляване на честите промени в законодателството и повишаване на неговата стабилност и устойчивост, е необходимо нормативните промени, попадащи в обхвата на съответния нормативен акт, да се реализират в една обща законодателна инициатива. В тази връзка, препоръчваме оценката да се допълни с информация и по отношение изпълнението на горепосочените цели, като се изработи единен законопроект, който да включва всички елементи, предвидени в Законодателната програма на Министерския съвет. 
В оценката, а впоследствие и в доклада на вносителя, следва да бъде посочено, че настоящият законопроект е включен под № 52 в Законодателната програма на Министерския съвет за периода юли – декември 2026 г. 




Стр. 2 от 5
	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	
ИСКРЕН ИВАНОВ
ДИРЕКТОР НА ДИРЕКЦИЯ 
„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ В
АДМИНИСТРАЦИЯТА НА МИНИСТЕРСКИЯ СЪВЕТ

